Celula eucariota

:*Este articlo trata sobre as *'celulas eucariotas**, ta atros emplegos d'a parola **eucariota**, se veiga **Eucariota (desambigación)**.''
**Celulas eucariotas** son as [[celula]]s que tienen o suyo material heredable (información [[chenetica]]) a dintro d'una doble membrana, a [[membrana nucleyar]], que les determina un [[nuclio celular]]. Os organismos que son feitos de celulas eucariotas se'n gosa decir **eucariotas**.

L'alternativa a esta organización celular ye la que tienen as clamadas [[celula procariota]]. En ixas atras celulas, o material hereditario ye simplament disperso por dintro d'o [[citoplasma]]. A mayoría de celulas [[Prokaryota|procariotas]] tienen atras envueltas por fuera d'a suya [[membrana plasmatica]], mientres que d'entre os eucariotas no en tienen si que os [[fongo]]s y as [[planta]]s.

==Organización==
En comparanza con as celulas [[Prokaryota|procariotas]], as eucariotas tienen o [[citoplasma]] muit compartimentado, con [[organela]]s deseparadas u cualques vegadas interconectadas, totas ellas bien independizadas con [[membrana biolochica|membranas biolochicas]] que son d'a mesma naturaleza esencial que a [[membrana plasmatica]] d'a celula. O [[nuclio celular|nuclio]] ye lo mas notable y caracteristico d'os compartimentos que trestallan o [[protoplasma]]. O protoplasma tiene tres components esencials que son a [[membrana plasmatica]], o [[nuclio celular]] y o [[citoplasma]], estando este zaguer a suma d'as [[organela]]s, estructuras y o [[citosol]]. As celulas eucariotas son dotadas d'un [[citoesqueleto]] complexo, muit estructurato y dinamico, feito de [[microtubulo]]s y filamentos proteicos.

A demás, muitos tipos d'[[Eukaryota|eucariotas]] tienen paretes celulars, como os [[fongo]]s u as [[planta]]s, o bela atra suerte de cubierta por defuera d'a celula.

==Fisiolochía==
Cuasi totas as celulas eucariotas tienen [[mitocondrio]]s, as cuals seguntes a [[Teoría d'a Endosimbiosi]], serían o zaguer producto d'una asociación [[simbiosi|simbiotica]] escaíta d'entre una [[bacteria]] antiga (u bel atro [[Prokaryota|procariota]]), y d'estas [[organela]]s en obtienen a suya capacidat de fer [[metabolismo]]s [[aerobiosi|aerobios]] ([[respiración]] de l'[[oxicheno]]), muito mes afavoreixedors enercheticament. Ye prou important a dependencia cheneralizada d'os [[eucariotas]] respecto d'a [[respiración aerobia]] que en a gran mayoría d'as especies actuals s'ha perdido a grans rasgos a capacidat de fer metabolismos alternativos ([[anaerobiosi]], [[fermentación|fermentacions]], etcetera.). Bi ha, a la contra, bels eucariotas que han modificado os suyos [[mitocondrio]]s en convertindo-las en atras estructuras como os [[hidrochenosoma]]s.

Cualques atros eucariotas fan a [[fotosintesi]], perque tienen en o suyo citoplasma organelas ditas [[plasto]]s, que les ne permiten. A mesma [[Teoría d'a Endosimbiosi]] tamién en fabla, d'estas organelas, ubicando as suyas oríchens en l'asociación de bellas celulas eucariotas con [[Prokaryota|procariotas]] d'o grupo d'as ''[[cianobacteria]]s''.

Encara que d'entre as multiples variedaz de celulas eucariotas s'amuestren diferencias que se son a destacar, totas ellas comparten caracteristicas fundamentals d'a suya organización celular, y una sorprendent homochenidat en tot lo que environa la suya [[bioquimica]] y [[metabolismo]]. Asinas, as celulas eucariotas, y por extensión toz os [[eucariotas]] forman un grupo d'organismos fuertement contraposados con os [[Prokaryota|procariotas]], os cuals se caracterizan por a suya gran diversidat [[fisiolochía|fisiolochica]].

==**Organismos eucariotas**==
:''L'articlo prencipal d'esta sección ye **Eukaryota**.''
Os organismos eucariotas son os que forman o [[dominio (biolochía)|dominio]] ***Eukaryota**' (u *Eukarya*), incluindo-se-ie muitos d'os millor conoixius a dintro d'os cuatre [[reino (biolochía)|reinos]]: *Animalia* (animals), *Plantae* (plantas), *Fungi* (fongos) y *Protista'', os cuals tamién incluyen totas as especies fosils pluricelulars que s'estudian modernament.

## Esquema d'una tipica celula eucariota

## Se veiga tamién
*Eukaryota.
*Organela.
*Endosimbiosi.